O‘zbekistonda elektromobillar importi 2020-yilga nisbatan qariyb yetti baravarga oshdi

2021-yilning yanvar—avgust oylarida O‘zbekistonga 9 ta xorijiy davlatdan qiymati 9,2 million dollarga teng bo‘lgan 501 ta elektromobil import qilingan. Bu haqda Davlat statistika qo‘mitasi xabar berdi.

Elektromobil importi 2020-yilning mos davri bilan solishtirilganda 428 taga yoki qariyb 7 baravarga oshgan. 2021-yilning 8 oyida O‘zbekistonga asosan quyidagi davlatlardan elektromobillar import qilingan:
2021-yilning avgust oyining o‘zida O‘zbekiston xorijdan 69 ta elektromobil import qilgan.
 Farg‘onada Xitoy kompaniyasi bilan birgalikda elektromobillar ishlab chiqarishni yo‘lga qo‘yish rejalashtirilmoqda
Avvalroq O‘zbekistondagi bir nechta kompaniyalar 2021—2023-yillarda avtomobillar, pikaplar, yuk mashinalari, mikroavtobuslar va boshqa avtomobillarni ishlab chiqarish va yig‘ishni yo‘lga qo‘ymoqchi ekanligi haqida xabar berilgan edi. Prezident yiliga 50—60 ming dona hamyonbop avtomobillar va elektromobillar ishlab chiqarishni yo‘lga qo‘yib, avtomobil sanoati uchun sarmoya kiritish zarurligini ta’kidlagan edi.